CELEX: 21994D0330(02)
Language: hr
Date: 1994-02-08 00:00:00
Title: Odluka Zajedničkog odbora EGP-a br. 2/94 od 8. veljače 1994. o izmjeni Protokola 1 uz Sporazum o EGP-u, o horizontalnim prilagodbama

11/Sv. 090
            
            
               HR
            
            
               Službeni list Europske unije
            
            
               7
            
         21994D0330(02)
   
               L 085/64
            
            
               SLUŽBENI LIST EUROPSKE UNIJE
            
            
               08.02.1994.
            
         
      ODLUKA ZAJEDNIČKOG ODBORA EGP-A
   
   br. 2/94
   od 8. veljače 1994.
   o izmjeni Protokola 1 uz Sporazum o EGP-u, o horizontalnim prilagodbama
   ZAJEDNIČKI ODBOR EGP-A,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da se aranžmani EFTA-e vezano uz prosljeđivanje informacija iz država EFTA-e u nadzorno tijelo EFTA-e i Stalni odbor EFTA-e, kako je određeno u stavku 4. točki (a) Protokola 1 uz Sporazum, trebaju pojednostavniti,
   ODLUČIO JE:
   Članak 1.
   Stavak 4. točka (a) Protokola 1 Sporazuma zamjenjuje se sljedećim:
   
               „(a)
            
            
               Kada država članica EZ-a treba podnijeti informacije Komisiji EZ-a, članica EFTA-e podnosi te informacije nadzornom tijelu EFTA-e koje ih prosljeđuje Stalnom odboru članica EFTA-e. Isto se primjenjuje kada prijenos informacija trebaju provesti nadležna tijela. Komisija EZ-a i nadzorno tijelo EFTA-e izmjenjuju informacije koje su primili od država članica EZ-a ili EFTA-e ili od nadležnih tijela.”
            
         Članak 2.
   Ova Odluka stupa na snagu 1. srpnja 1994. pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a.
   Članak 3.
   Ova se Odluka objavljuje u odjeljku o EGP-u i Dodatku o EGP-u Službenom listu Europskih zajednica.
   
      Sastavljeno u Bruxellesu 8. veljače 1994.
      
         
            Za Zajednički odbor EGP-a
         
         
            Predsjednik
         
         N. VAN DER PAS